wickkiey/tamil-wikipedia-chunked huggingface dataset:
# ஊனமுற்றோர் உரிமை இயக்கம்

**ஊனமுற்றோர் உரிமை இயக்கம்** (disability rights movement) என்பது, ஊனமுற்றோருக்குச் சம வாய்ப்புக்களையும், சம உரிமைகளையும் பெற்றுக்கொள்வதற்கான ஒரு இயக்கம் ஆகும். போக்குவரத்து, கட்டிடக்கலை, பௌதீகச் சூழல் ஆகியவற்றில் அணுகுதகைமையும், பாதுகாப்பும்; பிறரைச் சார்ந்திராத வாழ்க்கைக்கான சம வாய்ப்பு, வேலை வாய்ப்பு, கல்வி, வீட்டு வசதி என்பன; இழிவுபடுத்தல், புறக்கணிப்பு, நோயாளிகளின் உரிமை மீறல் போன்றவற்றிலிருந்து விடுதலை ஆகியவை இவ்வியக்கத்தின் குறிப்பான நோக்கங்களும் கோரிக்கைகளும் ஆகும். இத்தகைய வாய்ப்புக்களையும், உரிமைகளையும் பெற்றுக்கொள்வதற்குத் தேவையான குடிசார் உரிமைச் சட்டவாக்கங்களையும் இவ்வியக்கம் வேண்டிநின்றது.
# விக்கிப்பீடியா:Statistics/weekly/5-Oct-2014
| 120 | 182.74.51.34 | 0 | 1 | 0 | 0 | 0 | 0 | 0 | 1 | 67 |  |
| 121 | 123.63.205.57 | 0 | 1 | 0 | 0 | 0 | 0 | 0 | 1 | 61 |  |
| 122 | 117.221.141.222 | 0 | 1 | 0 | 0 | 0 | 0 | 0 | 1 | 1 |  |
| 123 | 144.36.228.175 | 0 | 1 | 0 | 0 | 0 | 0 | 0 | 1 | 12 |  |
| 124 | George46 | 0 | 0 | 0 | 0 | 0 | 0 | 1 | 1 | 0 |  |
| 125 | Vigneshkumarp | 0 | 1 | 0 | 0 | 0 | 0 | 0 | 1 | 0 |  |
| 126 | 219.91.136.104 | 0 | 1 | 0 | 0 | 0 | 0 | 0 | 1 | 0 |  |
| 127 | 61.245.173.220 | 0 | 1 | 0 | 0 | 0 | 0 | 0 | 1 | 113 |  |
| 128 | 101.63.155.182 | 0 | 1 | 0 | 0 | 0 | 0 | 0 | 1 | 10 |  |
| 129 | Mahitgar | 0 | 0 | 0 | 0 | 0 | 0 | 1 | 1 | 0 |  |
| 130 | 203.223.94.177 | 0 | 1 | 0 | 0 | 0 | 0 | 0 | 1 | 0 |  |
| 131 | 101.222.244.218 | 0 | 0 | 0 | 0 | 0 | 0 | 1 | 1 | 0 |  |
| 132 | 122.164.72.107 | 0 | 1 | 0 | 0 | 0 | 0 | 0 | 1 | 181 |  |
| 133 | 94.97.130.104 | 0 | 1 | 0 | 0 | 0 | 0 | 0 | 1 | 203 |  |
| 134 | 103.21.164.10 | 0 | 1 | 0 | 0 | 0 | 0 | 0 | 1 | 0 |  |
| 135 | Mohamed ifham nawas | 0 | 1 | 0 | 0 | 0 | 0 | 0 | 1 | 834 |  |
| 136 | Robin0van0der0vliet | 0 | 1 | 0 | 0 | 0 | 0 | 0 | 1 | 0 |  |
| 137 | 125.17.32.98 | 0 | 0 | 0 | 0 | 0 | 0 | 1 | 1 | 0 |  |
| 138 | Apthevan | 0 | 0 | 0 | 0 | 0 | 1 | 0 | 1 | 0 |  |
| 139 | 202.90.204.201 | 0 | 1 | 0 | 0 | 0 | 0 | 0 | 1 | 0 |  |
| 140 | 59.93.104.191 | 0 | 0 | 0 | 0 | 0 | 0 | 1 | 1 | 0 |  |
| 141 | Racconish | 0 | 1 | 0 | 0 | 0 | 0 | 0 | 1 | 116 |  |
| 142 | 175.157.202.6 | 0 | 1 | 0 | 0 | 0 | 0 | 0 | 1 | 8 |  |
| 143 | Omaislam | 0 | 1 | 0 | 0 | 0 | 0 | 0 | 1 | 21 |  |
| 144 | Ranjuramesh | 0 | 1 | 0 | 0 | 0 | 0 | 0 | 1 | 2642 |  |
| 145 | Kbalavignesh | 0 | 0 | 0 | 0 | 0 | 0 | 1 | 1 | 0 |  |
| 146 | Saranbiotech20 | 0 | 1 | 0 | 0 | 0 | 0 | 0 | 1 | 0 |  |
| 147 | 101.63.226.11 | 0 | 1 | 0 | 0 | 0 | 0 | 0 | 1 | 10 |  |
| 148 | 117.213.32.226 | 0 | 1 | 0 | 0 | 0 | 0 | 0 | 1 | 0 |  |
| 149 | 112.135.32.10 | 0 | 1 | 0 | 0 | 0 | 0 | 0 | 1 | 0 |  |
| 150 | 117.207.70.240 | 0 | 0 | 0 | 0 | 0 | 0 | 1 | 1 | 0 |  |
| 151 | 180.234.47.120 | 0 | 1 | 0 | 0 | 0 | 0 | 0 | 1 | 42 |  |
| 152 | 118.100.158.2 | 0 | 1 | 0 | 0 | 0 | 0 | 0 | 1 | 223 |  |
| 153 | రహ్మానుద్దీన్ | 0 | 0 | 0 | 0 | 0 | 0 | 1 | 1 | 0 |  |
| 154 | Antemister | 0 | 0 | 0 | 0 | 1 | 0 | 0 | 1 | 0 |  |
| 155 | Spk100 | 0 | 1 | 0 | 0 | 0 | 0 | 0 | 1 | 99 |  |
| 156 | Uksharma3 | 0 | 0 | 0 | 0 | 0 | 0 | 1 | 1 | 0 |  |
| 157 | 117.193.183.14 | 0 | 1 | 0 | 0 | 0 | 0 | 0 | 1 | 1541 |  |
| 158 | 103.21.166.27 | 0 | 0 | 0 | 0 | 0 | 0 | 1 | 1 | 0 |  |
| 159 | Giridharan79 | 0 | 1 | 0 | 0 | 0 | 0 | 0 | 1 | 55 |  |
| 160 | Maathavan | 0 | 1 | 0 | 0 | 0 | 0 | 0 | 1 | 1056 |  |
| 161 | நக்கீரன் | 0 | 0 | 0 | 0 | 0 | 0 | 1 | 1 | 0 |  |
| 162 | Gopuupog | 0 | 1 | 0 | 0 | 0 | 0 | 0 | 1 | 192 | } |
# இறைக்குருவன்

**மு. சாமிநாதன்** என்ற இயற்பெயர் கொண்ட **இறைக்குருவன்** (20 ஏப்ரல் 1942- 23 நவம்பர் 2012) ஒரு தமிழ்நாட்டுப் புலவர் ஆவார். மறைமலை அடிகள் மீது பற்றுக் கொண்டவர் தனித்தமிழ் இயக்க முன்னோடியாக இருந்து இயங்கியவர். இதழாசிரியர், நூலாசிரியர், உரையாசிரியர் போராளி எனப் பலவாறு போற்றப்படும் ஓர் அறிஞர் ஆவார். தமிழ் இலக்கிய இலக்கணங்களில் ஆழ்ந்த புலமைப் பெற்றவர்.
# இறைக்குருவன்

## பிறப்பும் கல்வியும்

இன்றைய திருவாரூர் மாவட்டம் நன்னிலத்திற்கு அருகில் அமைந்துள்ள தீவாமங்கலம் என்னும் சிற்றுரில் 20 ஏப்ரல் 1942 அன்று மீனாட்சி அம்மாள்-முத்தையா இணையருக்கு மகனாகப் பிறந்தார் இறைக்குருவன். இவருக்குப் பெற்றோர் இட்ட பெயர் சாமிநாதன் என்பதாம்.தூய தமிழிலும் சிவ நெறியிலும் நாட்டம் கொண்டதால் மறைமலை அடிகளைப் பின்பற்றி இறைக்குருவன் என்று தம் பெயரை மாற்றிக் கொண்டார் பள்ளியில் பயிலுங்கால் திருக்குறள் முழுவதையும் மனப்பாடம் செய்தார். பாடல்கள் எழுதுவதிலும் வல்லவர் ஆனார். அண்ணாமலைப் பல்கலைக் கழகத்தில் சேர்ந்து புலவர் பட்டம் பெற்றார்.அப்பொழுது தென்மொழி என்னும் இதழை மாணவத் தோழர்களிடம் அளித்து தனித்தமிழ் உணர்வைப் பரப்பினார்.
# இறைக்குருவன்

## இல்லறம்

1969 ஆம் ஆண்டில் பெருஞ்சித்திரனாரின் மூத்த மகள் பொற்கொடியை விரும்பி மணந்து கொண்டார். மகனுக்குத் தமிழ்ச்செம்மல் என்றும் பெண் மக்கள் இருவருக்கும் இசைமொழி என்றும் அங்கயற்கண்ணி என்றும் பெயர்களைச் சூட்டினார்.
# இறைக்குருவன்

## பணிகள்

கடலூர் தூய வளனார் உயர்நிலைப் பள்ளியில் தமிழாசிரியராகப் பணி புரிந்தார். பின்னர் மதுரையில் வெற்றித் தனிப் பயிற்சிக் கல்லூரியில் சில ஆண்டுகள் பணியாற்றினார். சென்னையில் சைவ சித்தாந்த நூற்பதிப்புக் கழகத்தில் பதிப்பாசிரியராகவும் சுதேசமித்திரன், மாலை முரசு, முரசொலி ஆகிய நாளிதழ்களில் துணை ஆசிரியராகவும் இருந்து பணி செய்தார். செந்தமிழ்ச் சொற்பிறப்பியல் அகர முதலி பதிப்பாசிரியராகவும் இருந்தார்.
# இறைக்குருவன்

## இயக்கப் பணிகள்

- 1964-65 காலத்தில்அண்ணாமலைப் பல்கலைக் கழகத்தில் இந்தித் திணிப்பை எதிர்த்து மாணவர்கள் போராடியபோது இறைக்குருவன் களத்தில் நின்று மாணவர்களை ஒருங்கிணைத்து முனைப்புடன் போராடினார்.
- 1968 இல் தேவநேயப் பாவாணர் தலைமையில் உலகத் தமிழ்க் கழகம் தோற்றுவித்தபோது அதில் இணைந்தும் பொறுப்பேற்றும் இயங்கினார். இறைக்குருவன் பொதுச் செயலாளராக இருந்தபோது தஞ்சையில் தமிழன் பிறந்தகத் தீர்மானிப்பு மாநாடு பாவாணர் தலைமையில் நடந்த நிகழ்வு குறிப்பிடத்தக்கது.
- மனு தரும நூல் எரிப்புப் போராட்டத்தில் தென்மொழி ஆசிரியர் பெருஞ்சித்திரனாருடன் இணைந்து கலந்து கொண்டு சிறை சென்றார்.
- தமிழ் வழிக் கல்வியை வலியுறுத்தி நடந்த பரப்புரைச் சுற்றுப் பயணத்திலும் தமிழ் அறிஞர்கள் நூறு பேர் உண்ணாநோன்பு அறப் போராட்டத்திலும் கலந்து கொண்டார்.
- தமிழ் ஈழப் போராட்டம், மொழி ஈகிகளின் வீர வணக்க நாள் ஆகிய நிகழ்ச்சிகளில் பங்கேற்றார்.
- பழ. நெடுமாறன் தலைமையில் இயங்கும் உலகத் தமிழர் பேரவையில் துணைத் தலைவராக இருந்தார்.
- தென்மொழி அவையம் , பாவலரேறு பெருஞ்சித்திரனார் அறக்கட்டளை, பாவலரேறு தமிழ்க் களம் ஆகிய அமைப்புகளின் நிகழ்வுகளில் முகாமையான பங்காற்றினார்.
- திருக்குறள் பாடி, தேவாரம் ஓதித் தமிழ் நெறியில் பல திருமணங்களை நடத்தி வைத்தார்.
# இறைக்குருவன்

## இதழிகைப் பணி

பாவை என்னும் மகளிர் இதழ், வலம்புரி என்னும் திங்களிதழ், குன்றக்குடிகள் நடத்திய தமிழகம் என்னும் இதழ் ஆகியவற்றைப் பொறுப்பேற்று நடத்தினார். பெருஞ்சித்திரனார் மறைவுக்குப் பின் தென்மொழி இதழின் ஆசிரியர் ஆனார்.
தம் இறுதிக் காலத்தில் மக்கள் தொலைக் காட்சியில் ஊரும் பேரும் என்னும் நிகழ்ச்சியில் தொடர்ந்து உரையாற்றினார்.
# இறைக்குருவன்

## சிறப்புப் பட்டங்கள்

புலவர் இறைக்குருவனாரின் திருக்குறள் புலமையைப் போற்றி தமிழ் அறிஞர் அ. கி. பரந்தாமனார் திருக்குறள் மணி என்னும் பட்டத்தை வழங்கினார். திருக்குறள் செந்தொண்டர் தமிழ்த் தேசியச் செம்மல், மொழிப் போர் மறவர், இதழ் மாமணி ஆகிய பட்டங்களை பல்வேறு அமைப்புகள் வழங்கின.
இறைக்குருவனார், திருக்கழுக்குன்றத்தில் மறைமலையடிகள் மன்றத்தின் சார்பில் திருக்குறள் தொடர்வகுப்பு நடத்தினார்; அந் நிகழ்வின் மகிழ்வாய் தமிழ்த்திரு வீ.இறையழகனார் அவர்களால் 133000 உருவா பணக்கொடை வழங்கிச் சிறப்பிக்கப்பெற்றது.
# இறைக்குருவன்

## எழுதிய நூல்கள்

- மொழிப் புரட்சி
- இளமைக் காலம்
- மீனாட்சிசுந்தரம் பிள்ளைத் தமிழ்
- கித்தேரி அம்மானை
- வயிர மூக்குத்தி
- சிலம்பிற் பிழையா?
- பாவேந்தரும் தமிழும்.
- நூலைப் படி.
- தமிழ்நாட்டில் பிற மொழிக் கவர்ச்சி.
- தமிழினம் அன்றும் இன்றும்.
- நல்ல தமிழ்ப் பெயர்கள்.
- திருக்குறளின் தனிச்சிறப்புகள்.
- திருக்குறள் நெறித் திருமணம்.
- தமிழரா? திராவிடரா?
- தமிழாரம்.
- வல்லினம் மிகுதலும் மிகாமையும்.
- தமிழ்த்தேசியத் திருநாள்.
- வாழ்வியற் சொல் அகர முதலி.
- தமிழ்வழிக்கல்வித்தடையும், விடையும்.
- திருக்கோயில் வழிபாடு.
- திருவள்ளுவர் அல்லது தமிழாண்டு.
# இறைக்குருவன்

## உரைஎழுதிய நூல்கள்

- மதுரைச் சொக்கநாதர் வருக்கக் கோவை.
- உரைவிலிக்கம் சித்தேரி அம்மன் குறிப்புரை.
- பெருஞ்சித்திரனாரின் நூறாசிரியப் பாடல்களில் சில.
- பெருஞ்சித்திரனாரின் அறுபருவத் திருக்கூத்து.
# இறைக்குருவன்

## பிற செய்திகள்

புலவர் இறைக்குருவன் இசையிலும் விருப்பம் கொண்டிருந்தார். பாரதிதாசன், பாவலரேறு பெருஞ்சித்திரனார் ஆகியோரின் சில பாடல்களில் சிலவற்றுக்குத் தாமே இசை அமைத்துப் பாடிவந்தார். தம் இசைத் திறனை மேலும் வளர்த்துக் கொள்ள இசைக் கல்லூரியிலும் சேர்ந்து இசை பயின்றார். மலேசியா, சிங்கப்பூர், ஈழம் ஆகிய நாடுகளுக்கும் சென்று தமிழ் பரப்பினார்.  
முதன்மொழி இதழ் ஏப்பிரல் 2013  
விடுதலைப் பாவலர்கள், ஆசிரியர் த.இரெ.தமிழ்மணி
# எசுப்பானியாவின் பன்னிரெண்டு பெருஞ்செல்வங்கள்

**எசுப்பானியாவின் பன்னிரெண்டு பெருஞ்செல்வங்கள்** (12 Treasures of Spain, ) எசுப்பானிய இராச்சியத்தின் பன்னிரெண்டு பெருஞ்செல்வங்களை தேர்ந்தெடுக்க நடத்தப்பட்ட திட்டமாகும். இந்தப் போட்டியை எசுப்பானிய தரைவழி தொலைக்காட்சிச் சேவை நிறுவனமான *ஆன்டென்னா3* உம் எசுப்பானிய கிறித்தவத் திருச்சபைகளினால் புரக்கப்பட்ட தனியார் வானொலி நிறுவனம் *கோப்*பும்இணைந்து நடத்தின. இறுதி முடிவுகள் திசம்பர் 31, 2007இல் அறிவிக்கப்பட்டன. ஒன்பது கட்டிட வடிவமைப்பு நினைவுச் சின்னங்கள், இரண்டு இயற்கை நினைவிடங்கள் மற்றுமொரு குகை ஓவியங்களும் இந்த பன்னிரெண்டு பெருஞ்செல்வங்களாக தேர்ந்தெடுக்கப்பட்டன.
# எசுப்பானியாவின் பன்னிரெண்டு பெருஞ்செல்வங்கள்

## இறுதி முடிவுகள்

தாங்கள் பெற்ற வாக்குகளின்படியான வரிசையில் பன்னிரெண்டு வெற்றியாளர்களின் பட்டியல்:  
| **கோர்தோபா பள்ளிவாசல் - தேவாலயம்** | கோர்தோபா, அந்தாலூசியா |
| --- | --- |
| **அல்டாமிராக் குகை** | சாந்தில்லானா டெல் மர், காந்தாபிரியா |
| ** செவீயா பெருங்கோவில்** | செவீயா, அந்தாலூசியா |
| **அல்கம்பிரா** | கிரனாதா, அந்தாலூசியா |
| **தூண் அன்னை பசிலிக்கா** | சாரகோசா, அரகொன் |
| **டெயிட் தேசியப் பூங்கா** | Tenerife, கேனரி தீவுகள் |
| **Roman Theatre** | Mérida, Extremadura |
| **சாந்தியாகோ தே கோம்போசுதேலா பெருங்கோவில்** | சாந்தியாகோ தே கோம்போசுதேலா, Galicia |
| **அறிவியலுக்கும் கலைகளுக்குமான நகரம்** | வாலென்சியா, வாலென்சிய தன்னாட்சி சமூகம் |
| **திருக்குடும்பப் பரிகாரப் பேராலயம்** | பார்செலோனா, காத்தலோனியா |
| **லா காஞ்சா கடற்கரை** | சான் செபாசுட்டியன், பாசுக்கு நாடு |
| **குகென்ஹெயிம் அருங்காட்சியகம்** | Bilbao, பாசுக்கு நாடு |
# எசுப்பானியாவின் பன்னிரெண்டு பெருஞ்செல்வங்கள்

## உசாத்துணைகள்

- Los 12 Tesoros de España
- Los 12 Tesoros de España se elegirán en Nochevieja
# பசிலிக்கா

– பாரிஸ் (பிரான்சு)]]
, வத்திக்கான் நகர்]]
**பசிலிக்கா** அல்லது **பெருங்கோவில்** (*Basilica*) எனப்படுவது முற்கால உரோமை நகரில் கட்டப்பட்ட பொது கட்டிடங்களைக் குறிக்கப் பயன்பட்டது. கிரேக்க மொழியில் அதன் பொருள் "அரச உறைவிடம்" ஆகும். ஆனால் காலப்போக்கில் "பசிலிக்கா" என்னும் சொல் முக்கிய கிறித்தவ கோவில்களை குறிக்க பயன்பட்டது. திருத்தந்தையின் ஆணையால் மட்டுமே ஆலயங்கள் பெருங்கோவில்களாக உயர்த்தப்பட முடியும். கட்டிட வடிவமைப்புப் பாணியில் மத்திய குழிசியையும் வழிநடையையும் கொண்ட கட்டிடங்களைக் குறிக்கவும் இச்சொல் பயன்படுத்தப்படுகிறது.  
ஆண்டுதோறும் பல்லாயிரக்கணக்கான பயணிகள் வருகை புரியும் திருப்பயண இடங்களாகவும் பெருங்கோவில்கள் அமைந்துள்ளன. இவ்வகை திருப்பயணியருக்கு திருச்சபை வழங்கும் பலன்கள் உண்டு.
# அவித்தல்

**அவித்தல்** என்பது ஒரு வகைச் சமையல் முறை. தமிழில் இரண்டு வகையான முறைகள் அவித்தல் என்று பெயர் பெறுகின்றன. ஒன்று சமையலுக்கான பொருட்களை நீரில் அல்லது பால் போன்ற திரவங்களில் இட்டுக் கொதிக்க வைப்பது. மற்றது, அவற்றை ஆவியில் இடுவது. அவித்தல், உணவு சமைத்தலில் இடை நிலையாகவோ அல்லது இறுதி நிலையாகவோ இருக்கலாம். உலகின் பல்வேறு பண்பாடுகளினதும் சமையல் முறைகளில் அவித்தல் முக்கியமான இடத்தைப் பெறுகிறது. பொரித்தல் போன்ற சில சமையல் முறைகளை விட அவித்தல் உடல் நலத்துக்கு உகந்த ஒரு முறையாகக் கருதப்படுகிறது.
# அவித்தல்

## அவித்தல் முறைகள்

தேவையைப் பொறுத்துச் சமைப்பதற்கு இருவேறு வகையான அவித்தல் முறைகள் பயன்படுகின்றன.
# அவித்தல்

## அவித்தல் முறைகள்

### திரவத்தில் இட்டு அவித்தல்

இம்முறையில் சமைக்க வேண்டிய பொருள்களை நீரில் அல்லது வேறு பொருத்தமான திரவத்தில் நேரடியாக இட்டு அதை வெப்பமாக்குவர். திரவத்தின் வெப்பநிலை உயரும்போது உணவுப் பொருள் அவியத் தொடங்கும். பொதுவாக வெப்பநிலை திரவத்தின் கொதிநிலை வரை உயர்த்தப்படும். ஒரு நிலையில் உணவுப்பொருள் வெந்து உட்கொள்ளுவதற்கான பக்குவத்தைப் பெறும்.
# அவித்தல்

## அவித்தல் முறைகள்

### ஆவியில் அவித்தல்

இம்முறையில் நீரைச் சூடாக்கிக் கொதிக்க வைத்து உருவாகும் நீராவியில் உணவுப் பொருள்களை வைத்து அவிப்பர். இம்முறையில் அவிப்பதற்காகப் பல சாதனங்கள் உள்ளன. இச்சாதனங்களில் கீழ்ப்பகுதியில் வெப்பமாக்குவதற்கான நீரைக் கொள்ளக்கூடிய ஒரு பகுதியும், அதற்கு மேல், மேலே வரும் நீராவியை உணவுப் பொருட்களின் மேற் செலுத்துவதற்கும், அப்பொருட்களைத் தாங்கிக் கொள்வதற்கும் வசதியான ஒரு ஒழுங்கு இருக்கும். இது பெரும்பாலும் கண்ணறைகளைக் கொண்ட ஒரு தட்டாக இருக்கலாம்.
# அவித்தல்

## அவித்தலில் அறிவியல்

அவித்தலின்போது அதற்குப் பயன்படும் திரவத்தைக் கொதிநிலை வரை எடுத்துச் செல்வது வழக்கம். கொதிநிலையில் திரவம் வேகமாக ஆவியாகி விரைவில் வற்றிவிடும். திரவம் ஒன்றின் கொதிநிலை வளியமுக்கத்தில் தங்கியுள்ளது. கூடிய வளியமுக்கம் உள்ள இடங்களில் கொதிநிலை கூடுதலாகவும், குறைவான வளியமுக்கம் கொண்ட இடங்களில் கொதிநிலை குறைவாகவும் இருக்கும். கடல் மட்டத்தில், அவித்தலுக்குப் பயன்படும் பொதுவான திரவமான நீரின் கொதிநிலை 100&nbsp;°C அல்லது 212&nbsp;°F. உயரமான சில பகுதிகளில் இது 95&nbsp;°C அல்லது 203&nbsp;°F ஆக இருக்கக்கூடும். இதனால், வளியமுக்கம் குறைவாக இருக்கக்கூடிய மலைப் பகுதிகள் போன்ற உயரமான இடங்களில் சில உணவுப் பொருள்கள் சரியாக அவிவதற்குத் தேவையான வெப்பநிலை கிடைப்பதில்லை.  
தற்காலத்தில் உருவாக்கப்பட்டு உள்ள அமுக்கத்தின் கீழ் சமைப்பதற்கான அழுத்தச் சமைகலன்கள் கூடிய வெப்பநிலையில் அவிப்பதற்கான வசதிகளை வழங்குகின்றன.
# அவித்தல்

## தமிழர் சமையலில் அவித்தல்

தமிழரின் சமையல் முறைகளில் இரு வகையான அவித்தலும் முக்கிய இடம் பெறுகின்றன. தமிழரின் முதன்மை உணவான சோறும் அவித்தல் மூலம் சமைக்கப்படுவதே. அரிசியை நீரில் இட்டு அவிப்பதன் மூலம் சோறு ஆக்குகின்றனர். பொங்கலும் இத்தகையதே அத்துடன், சோற்றுடன் சேர்த்து உண்ணக்கூடிய பல கறிகளும் அவிப்பதன் மூலம் சமைக்கப்படுகின்றன. பருப்பு, குழம்பு, சாம்பார் போன்றவையும் இவற்றுள் அடங்குகின்றன. இட்டிலி, இடியப்பம், பிட்டு போன்ற உணவுகள் நீராவியில் அவித்துச் செய்யப்படும் உணவுகள். இவை தவிர, இனிப்புச் சிற்றுண்டிகளான மோதகம், கொழுக்கட்டை போன்றனவும் ஆவியில் அவித்துச் சமைக்கப்படுகின்றன.
# அவித்தல்

## அவித்தலுக்கான சாதனங்கள்

நீரில் இட்டு அவிப்பதற்குச் சிறப்புச் சாதனங்கள் எதுவும் தேவைப்படுவது இல்லை. பொதுவாகப் பானை, சட்டி போன்ற பாத்திரங்களில் நீரை எடுத்து அவற்றை நேரடியாக அடுப்பில் வைத்துச் சூடாக்குவது வழக்கம். ஆவியில் அவிப்பதற்கு இவற்றை விட வேறு சில சாதனங்களும் தேவைப்படுகின்றன. இட்டிலிச் சட்டி, பிட்டுக்குழல், நீற்றுப்பெட்டி, இடியப்பத்தட்டு போன்றவை இவற்றுட் சில. தற்காலத்தில் கிடைக்கும், நீராவி அவிகலன், அழுத்தச் சமைகலன் போன்றவையும் நீராவியில் சமைப்பதற்குப் பயன்படுகின்றன. அழுத்தச் சமைகலனில் நேரடியாக நீரில் இட்டும் அவிக்க முடியும்.
# சாந்தியாகோ தே கோம்போசுதேலா பெருங்கோவில்

**சாந்தியாகோ தே கோம்போசுதேலா பெருங்கோவில்** (ஆங்கிலம்:Santiago de Compostela Cathedral, கலிசியன்: Catedral de Santiago de Compostela) என்பது எசுப்பானியாவின் உலக பாரம்பரியக்களமான சாந்தியாகோ தே கோம்போசுதேலா நகரத்தில் கலீசியாவில் அமைந்துள்ள ஒரு பேராலயம் ஆகும். இயேசு கிறித்துவின் திருத்தூதர்களில் ஒருவரான செபதேயுவின் மகன் யாக்கோபுவின் கல்லறை இப்பேராலயத்திலே அமைந்துள்ளது. உரோமானியக் கட்டிடங்களில் வடிவில் இப்பேராலயம் கட்டப்பட்டிருந்தாலும் கோதிக் பற்றும் பராக் கட்டிடக்கலை அம்சங்களைக் கொண்டதாகவும் காணப்படுகிறது.
# சாந்தியாகோ தே கோம்போசுதேலா பெருங்கோவில்

## கல்லறைகள்

- செபதேயுவின் மகன் யாக்கோபு
- பைராகாவின் புருக்டொரஸ் (Fructuosus of Braga) - பேராயர்
- ரொசேலியா டெ கஸ்ரோ (Rosalía de Castro) - கவிஞர்
# கற்பனை அலகு

**கற்பனை அலகு** அல்லது **அலகு கற்பனை எண்** (*imaginary unit*, *unit imaginary number*) என்றழைக்கப்படும் <math>i</math> ஆனது, மெய்யெண்களை சிக்கலெண்களுக்கு நீட்டிக்கும் ஒரு கணிதக் கருத்துரு ஆகும். இவ்வாறு மெய்யெண்கள் சிக்கலெண்களுக்கு நீட்டிக்கப்படுவதால் ஒவ்வொரு பல்லுறுப்புக்கோவைக்கும் குறைந்தபட்சம் ஒரு மூலமாவது கிடைக்கிறது.  
இன் முக்கியப் பண்பு:
::  
வர்க்கத்தை எதிரெண்ணாகக் கொண்ட மெய்யெண்களே இல்லை என்பதால் ஒரு கற்பனை எண்ணாகக் கொள்ளப்படுகிறது. கற்பனை அலகைக் குறிப்பதற்கு, சில இடங்களில் என்ற குறியீட்டுக்குப் பதிலாக அல்லது கிரேக்க எழுத்தான பயன்படுத்தப்படுகின்றது.
# கற்பனை அலகு

## வரையறை

**(நீலப் பகுதியையடுத்து, மதிப்புகள் மீள்கின்றன)**  
| (நீலப் பகுதியை யடுத்து, மதிப்புகள் மீள்கின்றன) | } |
| --- | --- |  
இன் வரையறையானது, இன் வர்க்கம் -1 என்ற பண்பை மட்டுமே அடிப்படையாகக் கொண்டுள்ளது:  
:<math>i^2 = -1 \ . </math>  
ஆனால் இன் இந்த வரையறையின் விளைவாக, , என -1 க்கு இரு வர்க்கமூலங்கள் கிடைக்கின்றன.  
மெய்யெண்களில் மேற்கொள்ளப்படும் அடிப்படைக் கணிதச் செயல்களை சிக்கலெண்களுக்கும் நீட்டிக்கலாம். எந்தவொரு கணிதச் செயலையும் சிக்கலெண்களில் மேற்கொள்ளும்போது, ஐ மதிப்புத் தெரியாத கணியமாகப் பாவித்து செயல்களைச் செய்த பின்னர், விளைவில் உள்ள இன் மதிப்பை −1 எனப் பதிவிட வேண்டும். மேலும் இன் அடுக்கு இரண்டைவிட அதிகமாக இருப்பின் அவற்றை , 1, , −1 ஆகியவற்றைக் கொண்டு பதிவிடலாம்:  
:<math>i^3 = i^2 i = (-1) i = -i \,</math>
:<math>i^4 = i^3 i = (-i) i = -(i^2) = -(-1) = 1 \,</math>
:<math>i^5 = i^4 i = (1) i = i \,</math>  
இதேபோல சுழியற்ற மெய்யெண்களுக்குப் போலவே க்கும் கீழுள்ளவை உண்மையாகும்:
:<math>i^0 = i^{1-1} = i^1i^{-1} = i^1\frac{1}{i} = i\frac{1}{i} = \frac{i}{i} = 1 \,</math>  
சிக்கலெண் இன் கார்ட்டீசிய வடிவம்:
:<math> i = 0+i </math> ( இன் மெய்ப்பகுதி சுழியாகவும் கற்பனைப் பகுதி ஒரு அலகாகவும் உள்ளது.)  
சிக்கலெண் இன் போலார் வடிவம்:
: , ( இன் மட்டு மதிப்பு 1 ஆகவும் கோணவீச்சு <sup>π</sup>/<sub>2</sub> ஆகவும் உள்ளது.)  
சிக்கலெண் தளத்தில் ஆதியிலிருந்து ஓர் அலகு தொலைவில் கற்பனை அச்சின் மீது அமையும் புள்ளியாக இருக்கும்.
# கற்பனை அலகு

## பண்புகள்

### வர்க்க மூலங்கள்

#### இன் வர்க்கமூலம்

இன் வர்க்க மூலத்தை கீழுள்ள இரு சிக்கலெண்களில் ஏதாவது ஒன்றாகக் கொள்ளலாம்
:<math> \sqrt{i} = \pm \( \frac{\sqrt{2}}{2} + \frac{\sqrt{2}}{2}i \) = \pm \frac{\sqrt{2}}2 (1 + i). </math>
வலதுபுறத்தை வர்க்கப்படுத்த:
:<math>
\begin{align}
\( \pm \frac{\sqrt{2}}2 (1 + i) \)^2 \ & = \( \pm \frac{\sqrt{2}}2 \)^2 (1 + i)^2 \ \\
& = \frac{1}{2} (1 + 2i + i^2) \\
& = \frac{1}{2} (1 + 2i - 1) \ \\
& = i. \ \\
\end{align}
</math>  
இதே முடிவை ஆய்லரின் வாய்ப்பாட்டைப் பயன்படுத்தியும் காணலாம்:  
:<math>e^{ix} = \cos(x) + i\sin(x) \,</math>  
எனப் பதிலிட,
:<math>e^{i(\pi/2)} = \cos(\pi/2) + i\sin(\pi/2) = 0 + i1 = i\,\! .</math>
இருபுறமும் வர்க்கமூலம் காண,
:<math> \sqrt{i} = \pm e^{i(\pi/4)} \,\! ,</math>
ஆய்லர் வாய்ப்பாட்டின்படி,
:<math>
\begin{align}
\sqrt{i} & = \pm (\cos(\pi/4) + i\sin(\pi/4)) \\
& = \frac{1}{\pm \sqrt{2}} + \frac{i}{\pm \sqrt{2}}\\
& = \frac{1+i}{\pm \sqrt{2}}\\
& = \pm \frac{\sqrt{2}}2 (1 + i).\\
\end{align}
</math>  
இன் வர்க்கமூலத்தை ஆய்லரின் வாய்ப்பாட்டைப் பயன்படுத்திக் காணலாம்:
:<math>e^{ix} = \cos(x) + i\sin(x) \,</math>  
எனப் பதிலிட:
:<math>e^{i(3\pi/2)} = \cos(3\pi/2) + i\sin(3\pi/2) = 0 - i1 = -i\,\! .</math>
இருபுறமும் வர்க்கமூலம் காண:
:<math> \sqrt{-i} = \pm e^{i(3\pi/4)} \,\! ,</math>
ஆய்லரின் வாய்ப்பாட்டின்படி,
:<math>
\begin{align}
\sqrt{-i} & = \pm (\cos(3\pi/4) + i\sin(3\pi/4)) \\
& = -\frac{1}{\pm \sqrt{2}} + i\frac{1}{\pm \sqrt{2}}\\
& = \frac{-1 + i}{\pm \sqrt{2}}\\
& = \pm \frac{\sqrt{2}}2 (i - 1).\\
\end{align}
</math>  
இன் வர்க்கமூலத்தை ஆல் பெருக்க, இன் வர்க்கமூலம் கிடைக்கும்:
:<math>
\begin{align}
\sqrt{-i} = (i)\cdot (\pm\frac{1}{\sqrt{2}}(1 + i)) \\
& = \pm\frac{1}{\sqrt{2}}(1i + i^{2})\\
& = \pm\frac{\sqrt{2}}{2}(i - 1)\\
\end{align}
</math>
# கற்பனை அலகு

## பண்புகள்

### பெருக்கலும் வகுத்தலும்

;பெருக்கல்
எந்தவொரு சிக்கலெண்ணையும் ஆல் பெருக்கக் கிடைப்பது:
:<math>i\,(a + bi) = ai + bi^2 = -b + ai.</math>
(இவ் விளைவு, சிக்கலெண் தளத்தில் a + bi சிக்கலெண்ணின் ஆரக்கோலை ஆதியைப் பொறுத்து இடஞ்சுழியாக (எதிர்-கடிகாரத்திசை) 90° சுழற்றுவதற்குச் சமமாக அமையும்)  
;வகுத்தல்
ஆல் வகுப்பது, இன் தலைகீழியால் பெருக்குவதற்குச் சமானமாகும்:
:<math>\frac{1}{i} = \frac{1}{i} \cdot \frac{i}{i} = \frac{i}{i^2} = \frac{i}{-1} = -i.</math>
இம் முடிவை a + bi சிக்கலெண்ணை ஆல் வகுப்பதில் பயன்படுத்த:
:<math>\frac{a + bi}{i} = -i\,(a + bi) = -ai - bi^2 = b - ai. </math>
(இவ் விளைவு, சிக்கலெண் தளத்தில் a + bi சிக்கலெண்ணின் ஆரக்கோலை ஆதியைப் பொறுத்து வலஞ்சுழியாக (கடிகாரத்திசை) 90° சுழற்றுவதற்குச் சமமாக அமையும்)
# கற்பனை அலகு

## பண்புகள்

### அடுக்குகள்

இன் அடுக்குகள் கீழுள்ள போக்கில் சுழலும் தன்மை கொண்டுள்ளன ( ஏதேனுமொரு முழு எண்):  
:<math>i^{4n} = 1\,</math>
:<math>i^{4n+1} = i\,</math>
:<math>i^{4n+2} = -1\,</math>
:<math>i^{4n+3} = -i.\,</math>  
எனவே,
:<math>i^n = i^{n \bmod 4}\,</math>  
:<math>i^n = \cos(n\pi/2)+i\sin(n\pi/2)</math>
# கற்பனை அலகு

## பண்புகள்

### அடுக்குகள்

#### இன் அடுக்கு

ஆய்லரின் வாய்ப்பாட்டின்படி,
:<math>i^i = \( e^{i (\pi/2 + 2k \pi)} \)^i = e^{i^2 (\pi/2 + 2k \pi)} = e^{- (\pi/2 + 2k \pi)}</math> (<math>k \in \mathbb{Z}</math>, முழுஎண்களின் கணம்)  
இதன் முதன்மை மதிப்பு : : அல்லது 0.207879576... (தோராயமாக)
# கற்பனை அலகு

## பண்புகள்

### தொடர்பெருக்கம்

கற்பனை அலகு இன் தொடர்பெருக்கம்:
:<math>i! = \Gamma(1+i) \approx 0.4980 - 0.1549i.</math>  
மேலும்,
:<math>|i!| = \sqrt{\pi \over \sinh \pi} </math>
# கற்பனை அலகு

## மாற்றுக் குறியீடுகள்

- மின் பொறியியலில் மின்னோட்டத்தின் குறியீடு அல்லது எனக் குறிக்கப்படுவதால், குழப்பத்தைத் தவிர்க்கும் விதமாக கற்பனை அலகு எனக் குறிக்கப்படுகிறது.
- பைத்தான் நிரலாக்க மொழியிலும் ஒரு சிக்கலெண்ணின் கற்பனைப் பகுதியைக் குறிப்பதற்கு பயன்படுத்தப்படுகிறது.
- மேட்லேப் , இரண்டுமே கற்பனை அலகைக் குறிக்கப் பயன்படுத்துகிறது
- சுட்டெண்கள், கீழெழுத்துக்களில் இருந்து வேறுபடுத்திக் காட்டும் நோக்கில், சில புத்தகங்களில் கற்பனை அலகைக் குறிக்கக் கிரேக்க எழுத்தான (iota) பயன்படுத்தப்பட்டுள்ளது.
# தன்னையே முறியடிக்கும் யோசனை

**தன்னையே முறியடிக்கும் யோசனைகள்** (*Self-refuting ideas* அல்லது *self-defeating ideas*) அல்லது **தன்னையே முறியடிக்கும் கூற்றுகள்** (*Self-refuting statements*) தம்மை மெய் என நிறுவ முயலும் போது தம்மைத் தாமே முறியடிக்கும் தன்மை கொண்டவை. எடுத்துக்காட்டாக “அனைத்து கூற்றுகளும் பொய்யானவை” எனும் கூற்றினைக் கொள்ளலாம். இக்கூற்று மெய்யாக வேண்டுமெனில் அனைத்து கூற்றுகளும் பொய்யாக வேண்டும் - தான் உட்பட - எனவே இது மெய்யாக முடியாது. இவ்வாறு இக்கூற்று தன்னையே முறியடித்துவிட்டது.
# பெல்வர் கோட்டை

**பெல்வர் கோட்டை** என்பது கோதிக் கட்டிடக்கலையைப் பயன்படுத்தி பால்மா தே மல்லோர்க்காவுக்கு வட மேற்கே உள்ள தீவான மயோர்க்கா, பலேரிக் தீவுகள், எசுப்பானியாவில் அமைக்கப்பட்டுள்ள ஒரு கோட்டையாகும். இது பதினான்காம் நூற்றாண்டில் மஜோர்க்காவின் இரண்டாம் ஜெம்சுக்காக அமைக்கப்பட்டது. ஐரோப்பாவில் இருக்கும் சில வட்ட வடிவமான கோட்டைகளில் இதுவும் ஒன்றாகும். 18ஆம் நூற்றாண்டு தொடக்கம் 20 நூற்றாண்டின் நடுப்பகுதி வரையான காலத்தில் இது ஒரு இராணுவ தடுப்பு முகாமாகவும் சிறையாகவும் செயற்பட்டது. தற்காலத்தில் மக்களே இதைப் பராமரிக்கின்றனர். இத்தீவின் பிரதான சுற்றுலா மையங்களில் ஒன்றாக இருப்பதுடன் நகரத்தின் வரலாற்று அருங்காட்சியகமாகவும் செயற்படுகிறது.
# மங்கல இசை மன்னர்கள் (நூல்)

**மங்கல இசை மன்னர்கள்** பி. எம். சுந்தரம் எழுதிய நூலாகும். இன்றைய நாதசுவரம், தவில் இசைக்கலைஞர்களுக்கு முன்னோடியாக இருந்த பழம்பெரும் இசைக் கலைஞர்களைப் பற்றிய எழுத்து ஆவணம் எதுவும் இல்லாமலிருந்த நிலையில் இந்த நூல் ஒரு முக்கிய வரலாற்று ஆவணமாகத் திகழ்கின்றது.
# ஸ்கேவா

**ஸ்கேவா** (கிரேக்கம்: Σκευᾶς - Skeuas) என்பவர் யூதத் தலைமைக் குருவாக இருந்தவர் என விவிலியத்தின் திருத்தூதர் பணிகள் 19:14 இல் குறிக்கப்பட்டுள்ளது. ஆயினும் இப்பெயரில் எருசலேமில் யூதத் தலைமைக் குரு இருந்ததற்கு வேறு சான்றுகள் இல்லாததால், தற்கால அறிஞர் இக்கூற்றை ஏற்பதில்லை. ஆயினும் செக்கோடி இனக்குழுவினர் (Zadokite clan) எவ்வகை அதிகாரமும் இல்லாமல் இத்தகைய பட்டங்களை தாமே ஏற்றுவந்ததால் இவர் அவ்வினத்தவராக இருந்திருக்கலாம் விவிலியம் இவரை *சுற்றித் திரிந்து பேயோட்டும் யூதர்* எனக்குறிப்பிடுவது இக்கூற்றுக்கு வலுசேர்க்கின்றது. இவர் தமது ஏழு மைந்தர்களோடு இயேசுவின் பெயரைப் பயன்படுத்தி பேயோட்ட முயன்றதாகவும் அபோது அந்த ஆவிகள் அவர்களிடம் "இயேசுவை எனக்குத் தெரியும்: பவுலையும் எனக்குத் தெரியும்: ஆனால் நீங்கள் யார்?" என்று கேட்டு அவர்கள்மீது துள்ளிப் பாய்ந்து அவர்களைத் தாக்கி அனைவரையும் திணறடிக்கவே, அவர்கள் காயமுற்றவராய் ஆடையின்றித் தப்பியோடியதாகவும் விவிலியம் குறிக்கின்றது. இந்த நிகழ்வின் விளைவாய் பேசில் குடியிருந்த யூதர், கிரேக்கர் மற்றும் மாயவித்தைகளைச் செய்துவந்த பலரும் மனம்மாறியதாக விவிலியம் குறிக்கின்றது.
# அறிவியலுக்கும் கலைகளுக்குமான நகரம்

**அறிவியலுக்கும் கலைகளுக்குமான நகரம்** (ஆங்கிலம்: City of Arts and Sciences; வலேசியன்: Ciutat de les Arts i les Ciències; எசுப்பானியம்: Ciudad de las Artes y las Ciencias) என்பது பொழுதுபோக்கு அம்சங்களுடன் கூடிய கலாச்சார மற்றும் கட்டடக்கலைச் சிறப்பம்சம் கொண்ட கட்டிடத்தொகுதி ஆகும். இது எசுப்பானியாவின் வாலேன்சியாவில் அமைந்துள்ளது. உல்லாசப் பயணிகள் அதிகமாக வந்துபோகும் இடமாக இது அமைந்துள்ளது. இந்நகரக் கட்டிடத்தொகுதியிலேயே வாலேன்சியாவின் அரைவாசிப்ப்பங்குப் பொருளாதார வருமான தங்கியுள்ளது. எசுப்பானியாவின் பன்னிரு புதையல்களில் இதுவும் ஒன்றாகும்.
# தூண் அன்னை பசிலிக்கா

**தூண் அன்னை பசிலிக்கா** (ஆங்கிலம்: Basilica–Cathedral of Our Lady of the Pillar; எசுப்பானியம்: Catedral-Basílica de Nuestra Señora del Pilar) என்பது மிகவும் புகழ்மிக்க உரோமன் கத்தோலிக்கத் ஆலயங்களுள் ஒன்றாகும். எசுப்பானியாவின் அரகொன், சாரகோசா எனும் இடத்தில் இது அமைந்துள்ளது. கன்னி மரியாவின் தூண் அன்னை என்னு பெயரின் கீழ் இவ்வலயம் நேர்தளிக்கப்பட்டுள்ளது. வரலாற்றின் அடிப்படையில் நோக்கும் போது இப்பெருங்கோவிலே உலகத்தில் மரியாவின் பெயரில் கட்டப்பட்ட முதற் கோவில் ஆகும். எசுப்பானியாவின் பன்னிரு புதையல்ளில் இதுவும் ஒன்றாகும்.
# செயுத்தாவின் அரச தூண்கள்

**செயுத்தாவின் அரச தூண்கள்** (*Royal Walls of Ceuta*; எசுப்பானியம்: *Murallas Reales de Ceuta*) எசுப்பானியாவின், தன்னாட்சிக்கு உட்பட்ட செயுத்தாவில் (வட ஆபிரிக்கா) அமைந்துள்ள மாபெரும் தூண்கள் ஆகும். இத்தூண்கள் கடற்கரைப் பாதுகாப்பிற்காகவும் தடுப்பிற்காகவுமே கட்டப்பட்டுள்ளன. இத்தூண் 1985 ஆம் ஆண்டு ஜூலை 03 ஆம் திகதி எசுப்பானிய பாரம்பரியக்களமாக திறக்கப்பட்டது. 2007 ஆம் ஆண்டில், எசுப்பானியாவின் 12 புதையல்களை தெரிவு செய்யும் போட்டியில் இவ்விடமும் கலந்துகொண்டது.
# பொரித்தல்

**பொரித்தல்** என்பது ஒரு வகைச் சமையல் முறை. எண்ணெய் அல்லது கொழுப்பைச் சூடாக்கி அதற்குள் உணவுப் பொருளை இட்டுச் சமைப்பதே பொரித்தல் எனப்படுகிறது. பல வகையான உணவுப் பொருட்களில் பொரித்தல் முக்கிய இடம் பெறுகிறது. பொரித்த உணவு வகைகள் சுவையானவை. ஆனால், எண்ணெய், கொழுப்பு என்பன, சிறப்பாகச் சூடாக்கப்பட்ட எண்ணெய், கொழுப்புப் போன்றவை உடல் நலத்துக்குக் கேடானவை என்பதால், தற்காலத்தில், பொரித்த உணவுகளைப் பலரும் குறைவாகவே உட்கொள்ளுகின்றனர். பொரித்து உணவு ஆக்கும் வழக்கம் கி.மு.2500 காலப் பகுதியிலேயே எகிப்தில் இருந்ததாகத் தெரிகிறது.
# பொரித்தல்

## பொரித்தல் முறைகள்

சமையலில் பல்வேறு வகையான பொரித்தல் முறைகள் உள்ளன. பொரிக்கும் பண்டம் முற்றாக எண்ணெயில் அமிழக் கூடிய வகையில் எண்ணெய் விட்டுப் பொரிப்பது ஒரு வகை. ஆழம் குறைவான பாத்திரத்தில் குறைவான எண்ணெய் விட்டுப் பொரிப்பது இன்னொரு வகை. பொரிக்கும் உணவுப் பொருளைப் பொறுத்து அடுப்பின் சுவாலையைக் குறைத்து நீண்ட நேரம் பொரிய விடுவதும், முழுச் சுவாலையில் வேகமாகப் பொரிய விடுவதும் உண்டு. பொரிக்கும் பொருள் பெரிய துண்டுகளாக இருக்கும்போதோ அல்லது வேகுவதற்கு நீண்ட நேரம் எடுக்கக்கூடியது என்றாலோ, முழுச் சுவாலையில் பொரிக்கும்போது உட்புறம் வேகு முன்பே வெளிப்புறம் தீய்ந்துவிடக்கூடிய வாய்ப்பு உள்ளது.
# பொரித்தல்

## தமிழர் உணவில் பொரித்தல்

தமிழரின் முதன்மை உணவுகளில் பொரித்தல் குறைவாகவே காணப்படுகிறது. முதன்மை உணவுகளுடன் உட்கொள்ளக்கூடிய கறிகள் பலவற்றில் பொரித்தல் ஒரு பகுதியாக இடம்பெறுவது உண்டு. சிலவகைக் காய்கறிகளைப் பொரித்துக் குழம்பு சமைப்பது உண்டு. தவிரத் தமிழர் உணவில் பொரித்துச் சமைக்கப்படும் பொரியல்கள் இடம்பெறுகின்றன. அப்பளம், வாழைக்காய்ப் பொரியல், பலவகைக் கிழங்குப் பொரியல்கள் போன்றவையும், மீன் பொரியல், இறைச்சிப் பொரியல், முட்டைப் பொரியல் போன்றவையும் தமிழர் உணவில் இடம்பெறக்கூடிய பொரித்த உணவு வகைகள். அத்துடன், பல சிற்றுண்டி வகைகளில் பொரித்தல் முக்கியமானது. வடை, முறுக்கு வகைகள், அதிரசம், ஓமப்பொடி போன்றவை பொரித்த சிற்றுண்டிகள்.
# மாலகா பெருங்கோவில்

**மாலகா பெருங்கோவில்** (*Cathedral of Málaga*) என்பது மறுமலர்ச்சிக் கால தேவாலயங்களில் ஒன்றாகும். இது எசுப்பானியாவின் தெற்குப்பகுதியில் அமைந்திருக்கும் மாலகா நகரில் உள்ளது. இதன் அமைவிடம் தொலைந்துபோன மத்தியகால சொனகர்களின் தூண்களின் அமைவிடமாக குறித்துக் காட்டப்படும் இடமாகும். இது 1528 மற்றும் 1782 இற்கு இடைப்பட்ட காலத்தில் அமைக்கப்பட்டது. இதன் அமைப்பு டீகோ தெ சிலோவால் அமைக்கப்பட்டது. இதன் உட்பகுதியும் கூட மறுமலர்ச்சிக்கால அமைப்பிலேயே உள்ளது.
# மாலகா பெருங்கோவில்

## அமைப்பு

மாலகா பெருங்கோவில் முக்கோண வடிவத்தில் அமைக்கப்பட்டுள்ளது. இதன் வடக்குப் பக்கக் கோபுரம் 86மீட்டர் உயரம் கொண்டது. இதன் உயரம் காரணமாக அடலூசியாவின் இரண்டாவது உயரமான பெருங்கோவிலாகவும் விளங்குகிறது. இதன் தெற்குக் கோபுரம் இன்னமும் கட்டி முடிக்கப்படவில்லை.
# ஒவீடொ பெருங்கோவில்

**ஒவீடொ பெருங்கோவில்** (எசுப்பானியம்: Catedral Metropolitana Basílica de San Salvador, இலத்தீன்: Sancta Ovetensis) என்பது வடக்கு எசுப்பானியாவில் அமைந்துள்ள ரோமன் கத்தோலிக்கப் பெருங்கோவில் ஆகும். இப்பெருங்கோவில் பல்வேறு கட்டிடக்கலை வடிவங்களைக் கொண்டுள்ளது. பரோக், ரோமினிச, கோதிக் கட்டிடக்கலைகளே அதிகமாகக் காணப்படுகின்றன.  
இப் பெருங்கோவில், ஒஸ்டோரியஸ் மன்னன் முதலாம் ஃபிரூலாவால் கிபி 781 இல் தொடங்கப்பட்டு, அவனது மகன் இரண்டாம் அல்ஃப்ன்சோவால் கிபி 802 இல் விரிவாக்கப்பட்டது
# ஒவீடொ பெருங்கோவில்

## உசாத்துணைகள்

-
-
-
-
-
-
-
# ஊர்ஜெல் பெருங்கோவில்

**ஊர்ஜெல் பெருங்கோவில்** (Cathedral of Urgel) என்பது ஊர்ஜெல் நகரத்தில் அமைந்துள்ள பெருங்கோவில் ஆகும். ஊர்ஜெல் திருச்சபையின் ஆசனப் பெருங்கோவில் இதுவே ஆகும். இது கன்னி மரியாளுக்காக கட்டப்பட்ட ஆலயம் ஆகும். இதன் முகப்புப் பகுதியில் ரோமானிய, இத்தாலிய, காத்திலோனிய கட்டிடக்கலை வடிவங்கள் காணப்படுகின்றன.  
இது 1116 ஆம் ஆண்டில் கட்டப்பட்டது, ஆகவே இதுவும் காத்தாலோனியாவில் அமைந்துள்ள பழமையான பெருங்கோவில்களில் ஒன்றாகும்.
# ஊர்ஜெல் பெருங்கோவில்

## மேலும் வாசிக்க

- DDAA. Universidad de Oviedo. *Arte e Identidades Culturales: Actas del XII congreso nacional del comité español de Historia del Arte* (in Spanish), 1999. .
- Bassegoda Nonell, Joan. «El caso de la catedral de la Seu d'Urgell». In: *Espacio, Tiempo y Forma: Historia del Arte t. 3. Proyectos barrocos para la Seu d'Urgell* (in Spanish), 1990.
- Carbonell, Eduard; Cirici, Alexandre. Edicions 62. *Grans monuments romànics i gòtics*, 1977.
- Carrero Santamaría, Eduardo. «La Seu d'Urgell, el último conjunto de iglesias. Liturgia, paisaje urbano y arquitectura». In: CSIC, Inst. Mila i Fontanals, U.E.I. de Estudios Medievales. *Anuario de estudios medievales*, 2010.
- Junyent, Eduardo. *L'Abadia de Montserrat. Catalunya romànica: l'arquitectura del segle XII*, 1976. .
- Puig i Cadafalch, Josep. Institut d'Estudis Catalans. *Escrits d'arquitectura, art i política*, Xavier Barral i Altet, 2003 (Volum 62 de Memòries de la Secció Històrico-Arqueològica). .
# கலியானா அரண்மனை

**பலசியோ தெ கலியானா** அல்லது பொதுவாக **கலியானா அரண்மனை** என்பது எசுப்பானியாவின் டொலேடோவில் அமைந்துள்ள ஒரு அரண்மனை ஆகும். இது டாகஸ் ஆற்றின் ஓரத்தில் அமைந்துள்ளது. இது டொலேடோவின் தைபாவை பதின் மூன்றாம் நூற்றாண்டுகளில் ஆட்சி செய்த அல்-மானும் என்பவரின் கோடைகால மாளிகை அமைந்த இடத்தின் மேல் அமைக்கப்பட்டுள்ளது.
# கலியானா அரண்மனை

## பூந்தோட்டங்கள்

இந்த அரண்மனையைச் சுற்றியுள்ள பூந்தோட்டம் 'அல்-முனியா அல்-நா'உர' ('Al-Munya al-Na‘ura') அல்லது குர்தா டல் ரே (அரசரின் பூந்தோட்டம்) என அழைக்கப்படுகிறது. இது மருந்தியலாளரான அல்-வாபிட்டின் தாவரவியல் பூங்காவையும் உள்ளடக்கியுள்ளது. இது இங்கு காணப்படும் நீர்ப்பாசன அமைப்புகளுக்குப் பிரசித்தமானது. அந்த அமைப்புகளின் எஞ்சியிருக்கும் கட்டட இடிபாடுகள் இப்போதும் காணப்படுகின்றன.  
இந்தப் பூந்தோட்டம் அல்-சார்கலியால் நீர் கடிகாரம் அமைக்கப்பட்டிருந்த இடமாக இருக்கலாம்.
# கலியானா அரண்மனை

## இருபதாம் நூற்றாண்டு

1950 இலிருந்து இந்த அரண்மனையும் பூங்காவும் மீளுருவாக்கம் செய்யப்பட்டுள்ளது.
# பெர்காமின் அந்திப்பா

**புனித அந்திப்பா** என்பவர் பல கிறித்தவ மரபுகளின்படி திருவெளிப்பாடு 2:13இல் குறிப்பிடப்பட்டுள்ள சாத்தான் குடியிருக்கும் இடத்தில் கொல்லப்பட்ட *நம்பிக்கையுள்ள சாட்சியான* அந்திப்பா ஆவார். கிறித்தவ மரபுகளின்படி உரோமை அரசர் தொமிசியனின் ஆட்சிக்கலத்தில் இவர் திருத்தூதர் யோவானால் பெர்காமின் ஆயராக திருப்பொழிவு பெற்றவர் ஆவர். மரபுப்படி இவர் சுமார் கி.பி 92இல் அவ்வூரில் வாழ்தோரால் வணங்கப்பட்ட பேய்களை ஓட்ட அவ்வூரினரால் காளை வடிவ வானலில் உயிரோடு வறுக்கப்பட்டு கொல்லப்பட்டார் என்பர்.  
இவரின் அருளிக்கங்களில் இருந்து எண்ணெய் வழிந்ததாக மரபு உண்டு. கிழக்கத்திய கிறித்தவத்தில் இவரின் விழா நாள் ஏப்ரல் 11 ஆகும்.
# டொலேடோ பெருங்கோவில்

**டொலேடோ பெருங்கோவில்** (ஆங்கிலம்: Primate Cathedral of Saint Mary of Toledo, Spanish: Catedral Primada Santa María de Toledo) என்பது எசுப்பானியாவின் டொலேடோ எனும் நகரில் அமைந்துள்ள ரோமன் கத்தோலிக்கப் பெருங்கோவில் ஆகும். இதுவே டொலேடோ திருச்சபையின் ஆசனப் பெருங்கோவில் ஆகும். இதன் கட்டுமானப்பணிகள் 1227 ஆம் ஆண்டு மூன்றாம் பெடினாண்ட் எனும் மன்னனால் ஆரம்பித்து வைக்கப்பட்டது.  
இது கோதிக் கட்டிடக்கலைக்குப் பிரசித்தமான பேராலயமாகும். எனினும் சில இடங்களில் முடேயர் கட்டிடக்கலையும் பயன்படுத்தப்பட்டுள்ளது.
# டொலேடோ பெருங்கோவில்

## உசாத்துணைகள்

;எசுப்பானிய மொழியில்  
- Camón Aznar, José. Historia general del arte, Tomo XVIII, colección Summa Artis. La escultura y la rejería españolas del siglo XVI. Editorial Espasa Calpe S.A. Madrid 1961.
- Camón Aznar, José; Morales y Marín, José Luis; Valdivieso, Enrique. Historia general del arte, Tomo XXVII, colección Summa Artis. Arte español del siglo XVIII. Editorial Espasa Calpe S.A. Madrid 1984.
-
-
- Martí y Monsó, José. Estudios histórico-artísticos relativos principalmente a Valladolid. Basados en la investigación de diversos archivos. Primera edición 1892-1901. segunda edición facsímil, Valladolid 1992, Editorial Ámbito S.A. .
-
- Nieto Siria, José Manuel. Iglesia y génesis del Estado Moderno en Castilla (1369–1480), Madrid, 1993.
- Pijoan, José. Historia general del arte, Tomo XI, colección Summa Artis. El arte gótico de la Europa occidental, siglos XIII, XIV y XV. Editorial Espasa Calpe S.A. Madrid 1953.
- Polo Benito, José. El arte en España. Catedral de Toledo. Patronato Nacional de Turismo. Editorial H de J. Thomas, Barcelona.
- Riera Vidal. Un día en Toledo. .
- Sánchez-Palencia, Almudena. Fundaciones del Arzobispo Tenorio: La capilla de San Blas en la Catedral de Toledo. Diputación de Toledo, 1985.
- Conferencia Episcopal Española. Celebración eucarística según el rito Hispano-mozárabe. Madrid, 2000. .
-
# கார்ல் பொப்பர்

**சேர் கார்ல் ரைமண்ட் பொப்பர்** (*Sir Karl Raimund Popper*, 28 சூலை 1902&nbsp;– 17 செப்டம்பர் 1994) என்பவர் ஆஸ்திரிய-பிரித்தானிய மெய்யியலாளரும், இலண்டன் பொருளியல் பள்ளி பேராசிரியரும் ஆவார். இவர் பொதுவாக 20ம் நூற்றாண்டின் தலைசிறந்த அறிவியல் மெய்யியலாளர்களுள் ஒருவர் எனப் போற்றப்படுகிறார். கலை வரலாறு முதல் மருத்துவம் வரையான சமூக, இயற்கை அறிவியல் துறைகள் அனைத்திலும் பொப்பரின் செல்வாக்கு குறிப்பிடத்தக்க முக்கியத்துவம் பெறுகிறது.  
பிரான்சிஸ் பேக்கன் என்பவரால் தொடங்கப்பட்டு ஏற்றுக் கொள்ளப்பட்டு வந்த அறிவியல் முறையை நிராகரித்த கார்ல் பொப்பர், அதற்குப் பதிலாக பொய்ப்பித்தற் கோட்பாடு என்ற புதியதொரு அறிவியல் முறையை முன்வைத்தார். அறிவியலாளர் ஒருவர் அறிவியல் கொள்கையை நிறுவ வேண்டும் என முயலாமல், அதற்கு மாற்றாக ஏற்கனவே முன்மொழியப்பட்ட அறிவியல் கொள்கைகளைப் பொய்ப்பிக்கவே முயல வேண்டும் என பொப்பர் கூறினார். மார்க்சியம் ஒரு பொய்ப்பிக்கமுடியாக் கொள்கை எனக் கூறப்படுவதால் மார்க்சியம் அறிவியல் கொள்கை அல்ல எனக் கூறி அதனை நிராகரித்தார்.
# கார்ல் பொப்பர்

## வாழ்க்கைக் குறிப்பு

கார்ல் பொப்பர் வியன்னாவில் (அன்றைய ஆஸ்திரிய அங்கேரியில்) 1902 ஆம் ஆண்டில் உயர் நடுத்தரக் குடும்பம் ஒன்றில் பிறந்தவர். இவரது பெற்றோரின் பெற்றோர்கள் அனைவரும் யூத இனத்தவர். ஆனாலும், கார்ல் பிறப்பதற்கு முன்னரே இவரது குடும்பத்தினர் லூதரனியத்தைத் தழுவிக் கொண்டனர். கார்லின் தந்தை சைமன் பொப்பர் ஒரு வழக்கறிஞரும், வியென்னா பல்கலைக்கழக முனைவரும் ஆவார். தாய் ஜெனி சிலேசிய-அங்கேரியர். தந்தை ஒரு நூல் விரும்பியாக இருந்தார். 12,000–14,000 நூல்களை அவர் சேகரித்து வைத்திருந்தார். அவை அனைத்தையும் கார்ல் பொப்பர் முதுசொமாகப் பெற்றுக் கொண்டார்.  
தனது 16வது அகவையில் பள்ளிப் படிப்பை முடித்துக் கொண்டு, வியென்னா பல்கலைக்கழகத்தில் விருந்தினர் மாணவராக சேர்ந்து கணிதம், இயற்பியல், மெய்யியல், உளவியல், இசையின் வரலாறு போன்ற பாடங்களைப் படித்தார். 1919 இல் மார்க்சிய சிந்தனையால் கவரப்பட்டு பள்ளி மாணவர்களின் சோசலிசக் கழகத்தில் சேர்ந்தார். அத்துடன், அக்காலத்தில் மார்க்சியக் கொள்கையை முழுமையாக ஏற்றுக் கொண்ட ஆஸ்திரிய சமூக சனநாயக தொழிலாளர் கட்சியிலும் சேர்ந்து இயங்கினார். 1919 சூன் 15 இல் ஒன்றில் இடம்பெற்ற ஆர்ப்பாட்டம் ஒன்றில் ஆயுதமில்லா கட்சித் தோழர்கள் எட்டுப் பேர் காவல்துறையினரால் சுட்டுக் கொல்லப்பட்ட நிகழ்வைக் கண்ணுற்ற கார்ல் பொப்பர், கார்ல் மார்க்சின் அறிவியல்-நோக்கற்ற வரலாற்றுப் பொருள்முதலியம் ஒரு மாயை எனக் கண்டு, மார்க்சியத்தில் இருந்து தன்னை விடுவித்துக் கொண்டார். பின்னர் அவர் சமூக தாராண்மைவாதத்தின் ஆதரவாளராக தனது வாழ்நாள் முழுவதும் இருந்து வந்தார்.  
சிறிது காலம் வீதியோரக் கட்டட வேலைகளில் பணியாற்றிய போதிலும், தனது கல்வியைத் தொடர்ந்தார். பின்னர் ஆல்பிரட் ஆட்லர் என்ற சிறுவர்களுக்கான உளவியல் நிபுணரின் மருத்துவமனையில் பணியாற்றினார். இறுதியில், 1922 ஆம் ஆண்டில் வியென்னா பல்கலைக்கழகத்தில் சாதாரண மாணவராக சேர்து, 1924 ஆம் ஆண்டில் தொடக்கப்பள்ளி ஆசிரியராக பல்கலைக்கழகக் கல்வியை முடித்தார். 1925 இல் ஆசிரியர் பயிற்சிக் கல்லூரில் சேர்ந்து, மெய்யியல், உளவியல் பாடங்களைக் கற்றார். இக்காலப்பகுதியில், ஜோசப்பீன் என்னிங்கர் என்பவரை சந்திக்க நேர்ந்தது. இவரையே பொப்பர் 1930 ஆம் ஆண்டில் திருமணம் முடித்தார்.  
1928 இல் பொப்பர் கார்ல் பூலர் என்பவரின் மேற்பார்வையின் கீழ் உளவியலில் முனைவர் பட்டம் பெற்றார். 1929 இல் தொடக்கப்பள்ளி ஒன்றில் கணிதத்திலும், இயற்பியலிலும் ஆசிரியரானார். 1934 ஆம் ஆண்டில் *அறிவியல் கண்டுபிடிப்பின் தருக்கம்* (The Logic of Scientific Discovery), என்ற நூலை எழுதி வெளியிட்டார். இந்நூலில் அவர், அறிவியலையும் அறிவியலல்லாதவற்றையும் வேறுபடுத்தும் தனது பொய்ப்பித்தற் கோட்பாட்டை முன்வைத்தார். 1935, 1936 ஆம் ஆண்டுகளில் தனது படிப்பின் நிமித்தம் இங்கிலாந்து சென்று திரும்பினார்.
# கார்ல் பொப்பர்

## வாழ்க்கைக் குறிப்பு

### கல்விப் பணி

பொப்பர் 1937 ஆம் ஆண்டில் நியூசிலாந்துக்குக் குடிபெயர்ந்தார். கிறைஸ்ட்சேர்ச் நகரில் உள்ள கான்டர்பரி பல்கலைக்கழகத்தில் மெய்யியல் விரிவுரையாளர் ஆனார். இங்கிருந்தே அவர் "திறந்த சமூகமும் அதன் எதிரிகளும்" (*The Open Society and its Enemies*) என்ற தனது புகழ்பெற்ற ஆக்கத்தை எழுதினார். 1946 ஆம் ஆண்டில், இரண்டாம் உலகப் போர் நிறைவடைந்ததை அடுத்து, இங்கிலாந்து திரும்பி, இலண்டன் பொருளியல் பள்ளியில் ஏரணம், அறிவியல் முறை ஆகியவற்றில் விரிவுரையாளராகப் பணியில் சேர்ந்தார். மூன்று ஆண்டுகளின் பின்னர் 1949 இல் இலண்டன் பல்கலைக்கழகத்தில் பேராசிரியரானார். 1958 முதல் 59 வரை அரிஸ்டோட்டலியன் கழகத்தின் தலைவராகப் பணியாற்றினார். 1969 இல் பல்கலைக்கழக ஆசிரியப் பணியில் இருந்து ஓய்வு பெற்றார். 1985 ஆம் ஆண்டில் மனைவியுடன் ஆஸ்திரியா திரும்பினார். அதே ஆண்டில் மனைவி இறந்தார். 1986 ஆம் ஆண்டில் மீண்டும் ஐக்கிய இராச்சியம் திரும்பினார்.  
, வியன்னா நகரில் கார்ல் பொப்பரின் அடக்கத்தலம்]]
கார்ல் பொப்பர் 1994 செப்டம்பர் 17 இல் தனது 92வது அகவையில் புற்றுநோய், நுரையீரல் அழற்சி, சிறுநீரகக் கோளாறு போன்ற நோய்களால் பீடிக்கப்பட்டுக் காலமானார். இறப்பதற்கு இரு வாரங்களுக்கு முன்னர் வரை அவர் தனது மெய்யியல் ஆய்வுகளில் ஈடுபட்டிருந்தார். இலண்டனிலேயே அவரது உடல் எரிக்கப்பட்டு, சாம்பல் மட்டும் வியென்னாவுக்குக் கொண்டு செல்லப்பட்டு, அவரது மனைவியின் அடக்கத்தலத்தின் பக்கத்திலேயே புதைக்கப்பட்டது. கார்ல் பொப்பருக்குப் பிள்ளைகள் இல்லாததால், அவரது சொத்துகள் அவரது செயலாளரால் பராமரிக்கப்பட்டது. பொப்பரின் கையெழுத்துப்படிகள் ஸ்டான்போர்டு பல்கலைக்கழகத்தின் ஊவர் கல்விநிலையத்திற்கு வழங்கப்பட்டன. அவர் சேகரித்து வைத்திருந்த நூல்கள் ஆத்திரியாவின் கிளாகன்புர்ட் பல்கலைக்கழகத்திற்கு வழங்கப்பட்டன. ஏனையவை அனைத்தும் கார்ல் பொப்பர் அறக்கட்டளைக்குக் கொடுக்கப்பட்டன.
# கார்ல் பொப்பர்

## பொப்பரின் மெய்யியல் கோட்பாடுகள்

### பின்னணி

கார்ல் பொப்பர் ஒரு காலத்தில் சோசலிசக் கொள்கைகளில் நம்பிக்கையுடைவராய் இருந்தார். 1919களில் அவர் தன்னை ஒரு பொதுவுடமைவாதியாகவே கருதினார். இக்காலத்தில் அவர் பொருளியலில் மார்க்சியக் கருத்துகள், வர்க்கப் போர், மற்றும் வரலாறு ஆகியவற்றை அறிந்திருந்தார். விரைவிலேயே மார்க்சியக் கொள்கை ஒரு மாயை என அவர் உணர ஆரம்பித்தார். புரட்சிக்காக இரத்தம் சிந்துவது அவசியம் என்ற கொள்கையாளர்களுடன் அவர் விலகி நிற்க முயன்றார்.  
1920களிலும், 30களிலும் ஆஸ்திரியாவில் பாசிசம் தலைதூக்குவதை சனநாயகவாதிகளால் தடுக்க இயலாமல் போனதால் பொப்பர் பெரும் மனக்கவலைக்குள்ளானார். செருமன் ரெய்க் ஆத்திரியாவை இணைத்துக் கொண்டதை அடுத்து, பொப்பர் நிரந்தரமாக புலம்பெயர முடிவெடுத்தார். சமூக அறிவியலில் பொப்பரின் முக்கியமான ஆக்கங்களான "வரலாற்று நியதிவாதத்தின் வறுமை" (*The Poverty of Historicism*, 1944), "திறந்த சமூகமும் அதன் எதிரிகளும்" (*The Open Society and Its Enemies*, 1945) ஆகியவை மத்திய ஐரோப்பிய நாடுகளில் அக்காலப்பகுதியில் நிலவிய ஒருகட்சி ஆட்சிகளின் தாக்கங்களினால் எழுதப்பட்டவை ஆகும். இந்த நூல்கள் சமூக, மற்றும் அரசியல் தத்துவத்தில் சனநாயகத் தாராண்மைவாதத்தை ஆதரிப்பவையாக எழுதப்பட்டன.
# கார்ல் பொப்பர்

## பொப்பரின் மெய்யியல் கோட்பாடுகள்

### அறிவியல் தத்துவம்

#### பொய்ப்பித்தல் கோட்பாடு/பகுப்புக் கோட்டுப் பிரச்சினை

அறிவியல் கொள்கை ஒன்றை நிறுவுவதற்கு எத்தனை பரிசோதனைச் சான்றுகள் கொடுக்கப்பட்டாலும், அதனைத் தருக்க ரீதியாகப் பொய்யெனக் கூறுவதற்கு ஏற்புடைய சான்று ஒன்றே ஒன்று போதுமானது. இதனால் அறிவியல் கொள்கையை நிறுவுவதற்குப் பதிலாக நிராகரிக்கவே முயல வேண்டும் என பொப்பர் கூறினார். "பொய்யாக்கற் கோட்பாடு" (*falsifiable*) என்பது ஒரு கொள்கை தவறு என நிறுவுவதல்ல, ஆனால், அது தவறு என்றால் அது நோக்கல் மூலமோ அல்லது பரிசோதனை மூலமோ நிறுவப்பட வேண்டும். இதன் மூலம் அவர் அறிவியலையும் அறிவியலல்லாதவற்றையும் வேறுபடுத்த பகுப்புக்கோடு (*demarcaton*) ஒன்றை வரையறுக்கிறார். எந்த ஒரு அறிவியல் கொள்கையும் பொய்ப்பிக்க முடியாது என்றால் அது அறிவியல் கொள்கை அல்ல என்ற முடிவுக்கு பொப்பர் வருகிறார். இம்முடிவின் மூலம் உளநிலைப் பகுப்பாய்வும், மார்க்சியமும் பொய்ப்பிக்கமுடியாத கொள்கைகள் எனக் கூறப்படுவதால், அவை அறிவியல் கொள்கைகள் அல்லவெனப் பொப்பர் கூறினார். அதுபோன்றே வரலாறும் அறிவியலற்றது என்ற நிலைப்பாட்டை பொப்பர் கொண்டிருந்தார்.  
குவாண்டம் விசையியல் பற்றிய கோப்பனேகன் விளக்கத்துக்கு எதிராக பொப்பர் நிறைய எழுதியுள்ளார். நீல்சு போர் முன்வைத்த "பயனுடைவாதம்" (*instrumentalism*) குறித்தும் தனது எதிர்ப்பைப் பதிந்த பொப்பர், அண்டம் பற்றிய ஐன்ஸ்டைனின் நடப்பியல் அணுகுமுறை சரியானதென வாதிட்டார். பொப்பரின் பொய்ப்பித்தற் கோட்பாடு 19ம் நூற்றாண்டில் வாழ்ந்த சார்ல்சு பியேர்சு என்பவரின் வழுவாய்ப்புவாதத்தை (*fallibilism*) ஒத்திருந்தது. பியேர்சின் ஆக்கங்களைத் தாம் முன்னரேயே அறிந்திருந்தால் அது தனக்கு நன்மையாக இருந்திருக்கும் என பொப்பர் தனது *Of Clocks and Clouds* (1966) என்ற நூலில் குறிப்பிடுகிறார்.  
பொப்பர் "வாழ்வு முழுவதும் புதிர் விடுவித்தல்" (*All Life is Problem Solving*) என்ற தனது நூலில், அறிவுக் கொள்கை ஒன்றை அறிமுகப்படுத்தினார். அதாவது, கால மாற்றத்தில் அண்டம் பற்றிய நமது அறிவு காலத்துடன் எவ்வாறு வளர்ச்சி அடைந்தது என்பதை அவர் இக்கொள்கை மூலம் விளக்கினார். அறியாமையில் இருந்து அறிவை நோக்கிய நமது பயணம் பிரச்சினை ஒன்றைத் தீர்க்கும் வகையில் அமைகின்றது என அவர் வாதாடினார். கொள்கை ஒன்று உண்மையானது என்பதை அறிவியல் சோதனை முறையில் நான் நிரூபிக்க முடியாது, பதிலாக அக்கொள்கை பொய்யென நிரூபிக்க முயல வேண்டும். அறிவின் முன்னேற்றம் என்பது, பொப்பரின் கோட்பாட்டின் படி, ஒரு பரிணாம வளர்ச்சி ஆகும். இது படிவளர்ச்சிக் கொள்கையில் இயற்கைத் தேர்வு முறை பின்பற்றும் அறிவியல் முறையை ஒத்தது. தனது அறிவுக் கொள்கையை அவர் பின்வரும் சமன்பாட்டின் மூலம் விளக்குகிறார்:  
:<math>\mathrm{PS}_1 \rightarrow \mathrm{TT}_1 \rightarrow \mathrm{EE}_1 \rightarrow \mathrm{PS}_2 \, </math>  
அறிதலுக்கான முயற்சி எப்போதும் ஒரு பிரச்சினை, <math>\mathrm{PS}_1</math>, உடன் ஆரம்பமாகிறது. இதற்காக முன்மொழியப்பட்ட தீர்வு முயற்சியை <math>\mathrm{TT}_1</math> குறிக்கின்றது. முன்மொழியப்பட்ட தீர்வில் காணப்படும் தவறுகளைக் களைதலை <math>\mathrm{EE}_1</math> குறிக்கின்றது. <math>\mathrm{PS}_2</math> என்பது தவறுகள் களையப்பட்டதன் பின்னர் உள்ள நிலையைக் குறிக்கிறது. அதே வேளையில், <math>\mathrm{PS}_2</math> புதிய பிரச்சினை ஒன்றின் தொடக்கத்தையும் காட்டுகிறது. இவ்வாறு,  
:<math>\mathrm{PS}_1 \rightarrow \mathrm{TT}_1 \rightarrow \mathrm{EE}_1 \rightarrow \mathrm{PS}_2 \, \rightarrow \mathrm{TT}_2 \rightarrow \mathrm{EE}_2 \rightarrow \mathrm{PS}_3 \, </math>  
எனப் பிரச்சினையைத் தீர்க்கும் முகமாக அறிவு உண்மையை நோக்கி வளர்ச்சியடைந்து செல்கின்றது.
# கிரோனா பெருங்கோவில்

**கிரோனாவின் புனித மேரி பெருங்கோவில்** என்பது கிரோனா ரோமன் கத்தோலிக்க மறைமாவட்டத்தில் அமைந்துள்ள ஒரு பெருங்கோவில் ஆகும். இது எசுப்பானியாவில் உள்ள காத்தலோனியாவின் கிரோனாவில் அமைந்துள்ளது. இதன் உட்பகுதியில் காணப்படும் கோயிலின் நடுக்கூடம் கோதிக் கட்டடக்கலை வடிவமைப்பில் அமைந்த அகலமான நடுக்கூடம் ஆகும். இதன் அகலம் , மற்றும் இது ஒட்டுமொத்தமாய்ப் பார்க்கையில் புனித பேதுரு பேராலயத்திற்கு அடுத்ததாக, உலகின் இரண்டாவது பெரிய அகலமான நடுக்கூடத்தைக் கொண்ட பெருங்கோவில் ஆகும். பதினோராம் நூற்றாண்டில் இதன் கட்டுமானப் பணிகள் தொடங்கியபோது ரோமனெஸ்க் பாணியிலேயே அமைக்கப்பட்டது, பின் 13 மூன்றாம் நூற்றாண்டில் இருந்து தொடர்ந்து கோதிக் பாணியில் அமைக்கப்பட்டது. பெருங்கோவில் நாற்பத்தைந்து மீட்டர்கள் உயரம் கொண்டது.
# கிரோனா பெருங்கோவில்

## வரலாறு

இஸ்லாமியர்களின் ஐபீரியா வெற்றிக்கு முன்னர் ஒரு பழங்கால கிரிஸ்துவ தேவாலயம் ஒன்று இருந்தது, அதன் பிறகு 717 ல் ஒரு மசூதியாக மாற்றப்பட்டது. 785 ஆம் ஆண்டில் பிராங்கு நகரத்தை சார்லமேன் கைப்பற்றினார், மேலும் தேவாலயத்தில் 908 இல் மறுசீரமைப்பு செய்யப்பட்டது.
# Module:Coordinates
# ஜான் ஓ'கீஃப்

**ஜான் ஓ'கீஃப்** (John O'Keefe, பி: நவம்பர் 18, 1939) அமெரிக்க பிரித்தானிய நரம்பணுவியல் அறிஞரும் பேராசிரியரும் ஆவார். இலண்டன் பல்கலைக்கழகக் கல்லூரியின் புலன்சார் நரம்பணுவியல் மற்றும் உடற்கூறு துறையில் பேராசிரியராகப் பணிபுரிகிறார். மூளையில் உள்ள இடமறியும் உயிரணுக்கள் தான் நாம் சென்று வரும் இடங்களுக்கான வரைபடத்தை மூளையில் உருவாக்குகிறது என்பதை கண்டுபிடித்ததற்காக 2014ஆம் ஆண்டிற்கான மருத்துவத்திற்கான நோபல் பரிசை மே-பிரிட் மோசர், மற்றும் எட்வர்டு மோசருடன் பகிர்ந்து கொண்டுள்ளார்.
# மே-பிரிட் மோசர்

**மே-பிரிட் மோசர்** (May-Britt Moser, பி: சனவரி 4, 1963) நோபல் பரிசு வென்றுள்ள நோர்வே நாட்டு உளவியலாளரும் நரம்பணுவியல் அறிவியலாளரும் காவ்லி நரம்பணுவியல் அமைப்புகள் கழகம் மற்றும் நினைவு உயிரியல் மையத்தின் (KI/CBM) நிறுவனரும் ஆவார். இந்த மையம் டிரான்தீம் நகரில் நோர்வீஜிய அறிவியல் தொழினுட்பப் பல்கலைக்கழகத்தில் அமைந்துள்ளது. மோசரும் அவரது கணவர் எட்வர்டு மோசரும் கடந்த பத்தாண்டுகளில் மூளையில் இடம் குறித்த நினைவு எவ்வாறு பதியப்படுகிறது என்பதைக் குறித்த முன்னோடியான ஆய்வினை நிகழ்த்தி யுள்ளனர்.  
மே-பிரிட் மோசர் 2014ஆம் ஆண்டிற்கான மருத்துவ நோபல் பரிசை தமது கணவர் எட்வர்டுடனும் ஜான் ஓ'கீஃப் உடனும் பகிர்ந்து கொண்டுள்ளார்.
# மு. ஆனந்தகிருஷ்ணன்

**மு. ஆனந்தகிருஷ்ணன்** *(Munirathnam Anandakrishnan*, 12 சூலை 1928 – 29 மே 2021) இந்தியக் குடிசார் பொறியியலாளரும், கல்வியாளரும், தமிழ் இணைய வளர்ச்சியில் முன்னோடியும் ஆவார். கான்பூர் இந்தியத் தொழிநுட்பக் கழகத்தில் இயக்குநனராகவும், அண்ணா பல்கலைக்கழகத்தில் துணைவேந்தராகவும் பணியாற்றியவர். இவர் தமிழ்நாடு அரசின் தகவல் தொழிநுட்ப ஆலோசகராகவும் இருந்துள்ளார். பிரேசில் நாட்டின் தேசிய அறிவியல் விருதைப் பெற்ற இவருக்கு, இந்திய அரசு, 2002 ஆம் ஆண்டில், பத்மசிறீ விருது வழங்கிக் கௌரவித்தது. பொறியியல் கல்லூரிகளில் மாணவர் சேர்க்கையை எளிதாக்கிய ஒற்றைச் சாளர முறை நடைமுறைக்குக் காரணமாயிருந்தார்.
# மு. ஆனந்தகிருஷ்ணன்

## வாழ்க்கை

ஆனந்தகிருஷ்ணன் தமிழ்நாட்டில் வாணியம்பாடியில் மிக எளிய வேளாண் குடும்பத்தில் முனிரத்தின முதலியார், ரங்கநாயகி அம்மாள் ஆகியோருக்குப் பிறந்தார். வாணியம்பாடி பெரியபேட்டை நகராட்சி ஆரம்பப் பள்ளி, இசுலாமியா உயர்நிலைப் பள்ளிகளில் பள்ளிப்படிப்பை முடித்து, கிண்டி பொறியியல் கல்லூரியில் கட்டடப் பொறியியல் பட்டம், அமெரிக்கா மின்னசோட்டா பல்கலைக்கழகத்தில் முதுநிலைப் பொறியியல், முனைவர் பட்டங்கள் பெற்றார். தமிழ் அறிஞர்கள் திரு. வி. க., மறைமலையடிகள், தந்தை பெரியார் போன்றோர்களைக் கண்டு பழகும் வாய்ப்பும் சூழ்நிலையும் ஆனந்தகிருஷ்ணன் சிறுவராக இருந்தபோது கிடைத்தது. அதனால் மொழிப் பற்றும் சமூகப் பரந்த நோக்கும் அவருக்கு ஏற்பட்டன.
# மு. ஆனந்தகிருஷ்ணன்

## பணி

திருச்செந்தூர் நெடுஞ்சாலைத் துறையில் இளநிலைப் பொறியாளராக 1952 ஆம் ஆண்டில் பணியில் சேர்ந்தார். பின்னர் சென்னையில் நெடுஞ்சாலை ஆய்வு மையத்திற்கு மாற்றல் கிடைத்தது. 1956 இல் அமெரிக்கா சென்று, மின்னசோட்டா பல்கலைக்கழகத்தில் முனைவர் பட்டங்கள் பெற்று இந்தியா திரும்பியதும், புதுதில்லியில் உள்ள மத்திய சாலை ஆராய்ச்சிக் கழகத்தின் முதுநிலை அறிவியல் அலுவலராகவும், கான்பூர் ஐஐடியில் பேராசிரியராகவும் பணியாற்றினார். பின்னர் வாசிங்டனில் உள்ள இந்திய தூதரகத்தில் அறிவியல் ஆலோசகர், ஐ.நா வின் அறிவியல் மற்றும் தொழில்நுட்ப மேம்பாட்டு மையத்தின் துணை இயக்குநர், இம்மையத்துக்கான ஐ.நா. ஆலோசனைக் குழுவின் செயலர் ஆகிய உயர் பதவிகளை வகித்தார். பின்னர், அண்ணா பல்கலைக்கழக துணைவேந்தர் பதவியையும் வகித்தார். 4 புத்தகங்களையும் 90 க்கும் மேற்பட்ட கட்டுரைகளையும் எழுதியள்ளார்.
# மு. ஆனந்தகிருஷ்ணன்

## கான்பூர் ஐ.ஐ.டி வாழ்க்கை

ஆயிரம் ஏக்கர் பரப்பளவு கொண்ட கான்பூர் இந்தியத் தொழில் நுட்ப நிறுவனம் உருவானதிலும் வடிவமைக்கப் பட்டதிலும் ஆனந்தகிருஷ்ணனின் பங்களிப்பு இருந்தது. அதுபோல கல்வி பாடத்திட்டங்கள் அமைப்பதிலும் முனைப்பாகச் செயல்பட்டார். அமெரிக்காவின் முன்னணிப் பல்கலைக் கழகங்களின் கல்வித் திட்டங்கள் அடிப்படையில் இங்கும் அமைக்கப்பட்டன. நாட்டில் முதன் முறையாக செமஸ்டர் முறையைக் கொண்டுவந்தனர். வகுப்பறைக் கணிப்புமுறை, கிரேடிங் முறை, கிரடிட் முறை என முதன்முதல் செயல்படுத்திய பெருமை கான்பூர் ஐ.ஐ.டி.க்கும் ஆனந்தகிருஷ்ணனுக்கும் உண்டு. மாணவர்களுக்காக அவர் நடத்திய பாடங்கள் பல வகையாக இருந்தன. அவர்களிடையே தன்னம்பிக்கையை விதைத்தார்.கான்பூர் ஐ.ஐ.டி யின் டீன் பதவியும் பொறுப்பு இயக்குநர் பதவியும் இவரைத் தேடிவந்தன. அவற்றையும் ஏற்றுப் பணி புரிந்தார்.
# மு. ஆனந்தகிருஷ்ணன்

## அமெரிக்க இந்தியத் தூதரகத்தில்

இந்தியாவில் அறிவியல் தொழில்நுட்பத்தை, வளர்ந்த மேலை நாடுகளுக்கு இணையாக வளர்த்தெடுக்க இந்திய அரசு விரும்பியது. எனவே இந்தியத் தூதரகங்களில் 'அறிவியல் ஆலோசகர்' என்னும் பதவியைப் புதிதாக உருவாக்கினர். வாசிங்டன் அமெரிக்கத் தூதரகத்தில் அறிவியல் ஆலோசகராக ஆனந்தகிருஷ்ணன் அமர்த்தப்பட்டார். 1974 சூன் திங்களில்வாசிங்டன் போய் பதவியை ஏற்றார். 1974 ஆம் ஆண்டு மே மாதத்தில் அணுக்குண்டு வெடிப்புச் சோதனையை பொக்ரானில் நடத்தியதால் அமெரிக்காவில் பரபரப்பு ஏற்பட்டது அந்தச் சூழலை ஆனந்தகிருஷ்ணன் திறம்பட கையாண்டார். ஏ டி எஸ் எப் என்னும் அமெரிக்காவின் விண்கோளைப் பயன்படுத்தி ஆயிரத்து ஐந்நூறு கிராமங்களுக்கு தொலைக் காட்சிகளை காட்ட முயற்சி செய்து வெற்றி பெற்றார். ரிமோட் சென்சிங் என்னும் துறையிலும் ஆனந்தகிருஷ்ணன் தம் முத்திரையைப் பதித்தார். இந்தியத் தூதரக அறிவியல் ஆலோசகராக இருந்த காலத்தில் அமெரிக்காவின் வெளி விவகார அமைச்சர் என்றி கிசின்ஜருடன் நெருக்கமாகப் பழகுகிற வாய்ப்பு இவருக்குக் கிடைத்தது.